Általános Szerződéses Feltételek (ÁSZF)

Az Üzemeltető általános adatai:

|  |  |
| --- | --- |
| **Név:** | **Yolle-Parking Ingatlanhasznosító Kft.** |
| **Rövid név:** | **Yolle-Parking Kft.** |
| Székhelye (postai címe): | 8600 Siófok, Jubileum tér 6. |
| Szállás címe: | 8600 Siófok, Harcsa u.1. |
| Email címe: | info@calypsocafe.husiofokrooms@gmail.com |
| Szálláshely neve:Rövidített név: | **Calypso Lakeside Rooms & Lux ApartmentsCalypso Lux Rooms & Restaurant** |
| Cégjegyzék szám: | 14 09 313027 |
| Adószám: | 11684071-2-14 |
| Bankszámla szám:  | HU18 11731001 23110928 00000000 (OTP IBAN) 11731001-23110928-00000000 (SWIFT KÓD: OTPVHUHB) 11731001-23116209-00000000 (OTP szállás alszámla) HU59 11763316-43765881-00000000 (OTP EURO IBAN) |
| Telefonszáma: | +36 (30) 685 9807; +36 (30) 9696-540 (WhatsApp, Viber) |
| Képviseli: | Tácsikné Kenesei Lavínia |

# Általános rendelkezések

Az Általános Szerződéses Feltételek (továbbiakban ÁSZF) azt a szerződéses tartalmat foglalják össze, melyek alapján a Yolle-parking Ingatlanhasznosító Kft. (a továbbiakban: Szolgáltató) elszállásolási szerződést köt Vendégeivel.

* 1. Egyedi feltételek nem képezik részét a jelen ÁSZF-nek, de nem zárják ki külön, speciális megállapodások megkötését utazásközvetítőkkel, szervezőkkel, esetenként más-más, az adott üzletnek megfelelő feltételekkel.
	2. Jelen Általános Szerződési Feltételek (a továbbiakban: ÁSZF) annak érdekében kerültek megalkotásra, hogy a <http://calypsocafe.hu/> honlap (a továbbiakban: Honlap) üzemeltetője által nyújtott szolgáltatások megfelelő módon keretbe foglalásra és szabályozásra kerüljenek.
	3. A honlapon történő adatkezelésről Üzemeltető külön adatkezelési tájékoztatót tesz elérhetővé a Honlapon az alábbi elérhetőségen: <http://calypsocafe.hu/adatkezelesi-tajekoztato/>
	4. Amennyiben Látogató vagy Felhasználó igénybe veszi a Honlap bármely szolgáltatását, akkor azzal elfogadja a jelen ÁSZF-ben foglalt feltételeket.
	5. A szerződés nyelve: magyar.

# Alkalmazandó jogszabályok

# Jelen ÁSZF esetében – különösen, de nem kizárólagosan – az alábbi jogszabályok az irányadók:

* 2013. évi V. törvény a Polgári Törvénykönyvről (Ptk.)
* 2012. évi C. törvény a Büntető Törvénykönyvről (Btk.);
* 2012. évi II. törvény a szabálysértésekről, a szabálysértési eljárásról és a szabálysértési nyilvántartási rendszerről (Szabstv.);
* 2011. évi CXII. törvény az információs önrendelkezési jogról és az információszabadságról (Infotv.)
* 2008. évi XLVIII. törvény a gazdasági reklámtevékenység alapvető feltételeiről és egyes korlátairól (Grtv.)
* 2001. évi CVIII. törvény az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről (Ekertv.)
* 1999. évi LXXV. törvény a szervezett bűnözés, valamint az azzal összefüggő egyes jelenségek elleni fellépés szabályairól és az ehhez kapcsolódó törvénymódosításokról (Szbtv.)
* 1999. évi LXXVI. törvény a szerzői jogról (Szjt.)
* 1997. évi CLV. törvény a fogyasztóvédelemről (Fgytv.)
* 45/2014. (II. 26.) Korm. rendelet a fogyasztó és a vállalkozás közötti szerződések részletes szabályairól (Fgykr.)
* Az Európai Parlament és a Tanács 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (GDPR)

# Szerződő felek

* 1. A Szolgáltató által nyújtott szolgáltatásokat a Vendég veszi igénybe.
	2. Amennyiben a szolgáltatásokra vonatkozó megrendelést a Vendég közvetlenül a Szolgáltatónak adja le, úgy a Vendég lesz a Szerződő fél. A Szolgáltató és a Vendég együttesen, amennyiben a feltételek teljesülnek, szerződéses felekké válnak (továbbiakban: Felek).
	3. Amennyiben a szolgáltatásokra vonatkozó megrendelést a Vendég megbízásából egy harmadik személy (továbbiakban Közvetítő) adja le a Szolgáltatónak, az együttműködés feltételeit a Szolgáltató és a Közvetítő közötti megállapodás szabályozza. Ebben az esetben a Szolgáltató nem köteles vizsgálni, hogy a harmadik személy jogszerűen képviseli-e a Vendéget.

# A szolgáltatás igénybevételének módja és feltételei

* 1. A Vendég szóbeli vagy írásbeli ajánlatkérésére a Szolgáltató minden esetben írásbeli ajánlatot küld, mely megvalósulhat internetes szállásközvetítői oldalakon (pl. booking.com stb.) Amennyiben az ajánlat elküldésétől számított 24 órán belül, vagy az ajánlat internetes hirdetés útján történő internetes elérés ideje alatt nem érkezik konkrét megrendelés, úgy a Szolgáltató ajánlati kötöttsége megszűnik.
	2. A Szerződés kizárólag a Vendég írásban leadott foglalásának a Szolgáltató általi írásban megküldött visszaigazolásával jön létre, illetve internetes hirdetés keretében történő foglalás esetén a bekért előleg megfizetésével, illetve a szálláshely elfoglalása során aláírásra került szerződés-kiegészítéssel, írásban megkötött Szerződésnek minősül.
	3. Szóban leadott foglalás, megállapodás, módosítás, vagy annak a Szolgáltató általi szóbeli visszaigazolása nem minősül szerződésnek.
	4. A szállás-szolgáltatás igénybevételéről szóló Szerződés meghatározott időtartamra szól.
	5. Ha a Vendég a meghatározott időtartam lejárta előtt véglegesen elhagyja az apartmant, a Szolgáltató jogosult a Szerződésben kikötött szolgáltatás teljes ellenértékére. A lejárati idő előtt megüresedett apartmant a Szolgáltató jogosult újra értékesíteni.
	6. A szállás-szolgáltatás igénybevételének Vendég által kezdeményezett meghosszabbításához a Szolgáltató előzetes hozzájárulása szükséges. Ebben az esetben a Szolgáltató kikötheti a már teljesített szolgáltatás díjának megtérítését, illetve a hosszabbítás tekintetében megvalósuló szolgáltatás értékét egyedi módon, akár az eredeti szerződésben meghatározott egységáraktól eltérő árszínvonalon kikötheti.
	7. A szállás-szolgáltatás igénybevételének feltétele, hogy a Vendégek személyazonosságukat (név, születési név, anyja neve, születési hely és idő, személyi igazolvány szám, lakcím) a törvényes előírásoknak megfelelően, a szoba elfoglalása előtt igazolják. Az apartmanban / szobákban bejelentés nélkül senki sem lakhat és nem is tartózkodhat. Az adatkezelés a Szolgáltató számára kötelezően előírt törvényi kötelezettség teljesítéshez szükséges.
	8. A Szerződés módosításához és/vagy kiegészítéséhez a Felek által aláírt írásbeli megállapodás szükséges.

# Az elszállásolás kezdete és vége (check-in és check-out)

* 1. A Vendégnek joga van az apartmant/ szobát a megállapodás szerinti nap 16:00 órától elfoglalni (korai check in lehetőség előzetes egyeztetés szerint lehetséges)
	2. A Szolgáltatónak abban az esetben, ha a Vendég nem jelenik meg a megállapodás szerinti nap 22:00 óráig, joga van arra, hogy visszalépjen a szerződéstől kivéve, ha későbbi érkezési időpont került kikötésre.
	3. Amennyiben a Vendég előleget fizetett, az apartman legkésőbb a következő nap 9:00 óráig lefoglalva marad.
	4. A Vendégnek az apartmant az elutazási nap 11:00 óráig kell elhagynia.
	5. A Szolgáltató foglaltságának függvényében, térítés ellenében biztosítja a korai érkezés, illetve a késői elutazás lehetőségét. Amennyiben ezen szolgáltatást a Vendég igénybe kívánja venni, azt legkorábban az érkezést megelőző napon jeleznie kell a Szolgáltató felé.

# Az elszállásolás meghosszabbítása

* 1. A tartózkodás Vendég általi meghosszabbításához a Szolgáltató előzetes hozzájárulása szükséges.
	2. Amennyiben a Vendég az apartmant/ szobát a bejelentkezéskor a távozás napjaként feltüntetett napon 11:00 óráig nem üríti ki és a tartózkodás meghosszabbításához a Szolgáltató előzetesen nem járult hozzá, úgy a Szolgáltató jogosult az apartman/ szoba éjszakánként megállapított árának kétszeres összegét egy további napra is kiszámlázni és ezzel egyidejűleg a Szolgáltató szolgáltatási kötelezettsége is megszűnik, azaz a Vendég az apartmant/ szobát jogcím nélkül használja. Jogcím nélküli használat időtartamára a Vendég a napi apartman/ szoba-ár kétszeres összegét köteles naponta megfizetni a Szolgáltató felé, illetve köteles azon károk megtérítésére is, melyek amiatt keletkeztek, hogy a jogcím nélküli használat időtartama alatt más Vendégek nem tudják az apartmant/ szobát igénybe venni.

# Árak

* 1. A Szolgáltató a meghirdetett árait előzetes bejelentés nélkül (például: csomagárak vagy egyéb kedvezmények okán) megváltoztathatja. Amennyiben a Vendég szállást foglalt és azt a Szolgáltató írásban visszaigazolta, úgy ezen a szállásáron a Szolgáltató már nem változtathat.
	2. A Vendég a szolgáltatások áráról tájékoztatást kaphat a szolgáltatásnyújtás megkezdése előtt a <http://calypsocafe.hu/> honlapon vagy info@calypsocafe.hu e-mail címen.
	3. Az árak közlésekor a Szolgáltató megjelöli az árak adótartalmának (ÁFA, IFA) ajánlattételkor érvényes, törvény által szabályozott mértékét. A közzétett árak tartalmazzák a törvényben meghatározott ÁFA-t, nem tartalmazzák azonban az idegenforgalmi adót. A Szolgáltató a hatályos adó-törvény (ÁFA, IFA) módosulása miatti többletterheket, előzetes értesítés mellett, áthárítja a Szerződő félre.

# Ajánlatok, kedvezmények

* 1. Az aktuális ajánlatok, kedvezmények a szálláshely weboldalán kerülnek meghirdetésre. A meghirdetett kedvezmények mindig egyéni szobafoglalásra vonatkoznak.

# Szolgáltatást igénybevevők száma

* 1. Az apartman/ szobák a szerződésben meghatározott létszámmal kerülnek átadásra, többletlétszám minden esetben előzetes írásbeli egyeztetés alapján felár ellenében kerül megállapításra.

# Lemondási feltételek

* 1. Amennyiben az apartman ajánlatában más feltételt nem határozott meg, a lemondási és módosítási feltételek a következők:
* a visszaigazolt érkezés napját megelőző 30 napon belüli elállás esetén a kötbér összege a teljes foglalás összege
	1. Amennyiben a Szerződő fél gazdálkodó szervezet (ideértve a gazdasági társaságokat, társadalmi szervezeteket, egyházakat, önkormányzatokat, önkormányzati intézményeket, állami szervezeteket és azok intézményeit, stb.), az elállás esetén esedékes kötbért akkor is a Szerződő fél/Megrendelő köteles a Szolgáltatónak megfizetni, ha a szállásdíjat egyébként a Vendég viselné közvetlenül.
	2. Ha a Szerződő fél a szállás szolgáltatások igénybevételét előlegfizetéssel biztosította, és az érkezési napon nem érkezik meg (írásos lemondás nem érkezik), a Szolgáltató a Szerződésben meghatározott mértékű megfizetett előleg teljes összegét kötbérként érvényesíti. Ebben az esetben a szállást a Szerződő fél részére az érkezési napot követő nap déli 12:00 óráig fenntartja, majd ezt követően a Szolgáltató szolgáltatási kötelezettsége megszűnik.
	3. Ha a Szerződő fél a szolgáltatások igénybevételét előlegfizetéssel, hitelkártya garanciával, vagy más, Szerződésben foglalt módon nem biztosította, a Szolgáltató szolgáltatási kötelezettsége nem áll fenn.

# Fizetés módja, garancia

* 1. A megrendelt szolgáltatások ellenértéke fizethető a helyszínen készpénzzel (Forintban vagy Euroban), vagy átutalással illetve bankkártyával.
	2. Átutalás esetén – amennyiben a Szolgáltatóval kötött megállapodás másként nem rendelkezik – a megrendelt szolgáltatás ellenértékét a Vendég köteles az érkezés megjelölt napja előtt a szálláshely bankszámlájára (11731001-23110928-00000000) átutalni oly módon, hogy az adott összeget az érkezés napjáig a szolgáltató bankszámláján jóváírják vagy az átutalást a Vendég a számlavezető pénzintézete által kiadott, az átutalás megtörténtét igazoló visszavonhatatlan nyilatkozattal igazolja. Külön megállapodás esetén lehetőség van arra is, hogy az apartman által biztosított informatikai alkalmazás segítségével az átutalást a Vendég a helyszínen intézze az apartman átvételével egyidejűleg.
	3. Az egyéni foglalás garantálása bankkártya adatok megadásával vagy előlegfizetéssel lehetséges. Egyéb fizetési módok a helyszínen: OTP Széchenyi Pihenőkártya, MKB SZÉP kártya.
	4. Booking.com szálláshely kezelő szolgáltatónál létrejött foglalások esetén, ezen szolgáltató elküldi nekünk a vendég által garanciaként megadott bankkártya adatokat, melyet a szolgáltatási szerződésnek megfelelően kezelünk. A szerződés szerint jogosultak vagyunk a foglalás teljes összegével a foglalási feltételeknek megfelelően az érkezés előtt a kártyát terhelni, de az is előfordul, hogy ezt nem tesszük meg és a vendég csak a szálláshelyen fizet, érkezéskor. Ekkor a bankkártya csupán fedezetül szolgál a foglalás garanciájaként.
	5. A booking.com nálunk nem kezeli a fizettetést! A booking nem terheli a kártyát, a bookingon keresztül a vendég nem fizet. A fizettetést a Yolle-Parking Kft. mint szálláshely üzemeltető intézi, kezeli.

# A szerződés teljesítésének elutasítása, a szolgáltatási kötelezettség megszűnése

* 1. A Szolgáltató jogosult a szállásszolgáltatásra szóló Szerződést azonnali hatállyal felmondani, így a szolgáltatások nyújtását megtagadni, ha:
* a Vendég nem rendeltetésszerűen használja a rendelkezésre bocsátott szobát, illetve a létesítményt;
* a Vendég a szobáját a bejelentkezéskor a távozás napjaként feltüntetett napon 11:00 óráig nem üríti ki és a tartózkodás meghosszabbításához a Szolgáltató előzetesen nem járult hozzá;
* a Vendég az apartman/ szobák biztonságával, házirendjével, annak alkalmazottaival kifogásolhatóan, durván viselkedik, alkohol, vagy drogok befolyása alatt áll, fenyegető, sértő, vagy más elfogadhatatlan viselkedést tanúsít;
* a Vendég fertőző betegségben szenved;
* a Szerződő fél nem teljesíti a Szerződésben meghatározott előlegfizetési kötelezettségét a meghatározott időpontig;

Amennyiben a felek közötti Szerződés „vis major” okokból nem teljesül, a szerződés megszűnik.

# Elhelyezési garancia

* 1. Amennyiben a Szolgáltató apartmanja a Szerződésben szereplő szolgáltatásokat saját hibájából (pl. túltöltés, ideiglenes üzemeltetési problémák, stb.) nem tudja biztosítani, a Szolgáltató köteles a Vendég elhelyezéséről haladéktalanul gondoskodni, ellenkező esetben 1 éjszakának megfelelő apartman-ár, mint kötbér megfizetésére köteles, mellyel a szerződés megszűntnek tekinthető.
	2. Amennyiben a Szolgáltató ezen kötelezettségeinek maradéktalanul eleget tesz, illetve, ha a Vendég a számára felajánlott helyettesítő szálláslehetőséget elfogadta, utólagos kártérítési igénnyel a Szerződő fél nem élhet.

# A Vendég jogai

* 1. A szállás szolgáltatási szerződés megkötésével a Vendég jogosultságot szerez a bérelt apartman/ szoba szokásos használatára, valamint az elszállásolási üzem szokás szerint és különösebb feltételek nélkül Vendégek használatára bocsátott létesítményeinek szokásos használatára. Az apartman/ szoba átvételével a Vendég 1 db bejárati kulcsot és 1 db apartmanba történő belépéshez használható proxikártyát kap. A szerződő felek megállapodnak abban, hogy a kulcs/ kártya elvesztése illetve megrongálódása esetén a Vendég köteles annak árát a szolgáltató felé megfizetni. A kulcs ára 10.000,- Ft/db + a számlával igazolt zárcsere ára, a kártya ára: 5.000 Ft/ db
	2. A Vendég a Szolgáltató által nyújtott szolgáltatások teljesítésével kapcsolatban panasszal élhet a szálláshelyen való tartózkodás időtartama alatt. A Szolgáltató ezen időszakban hozzá írásban igazoltan eljuttatott (vagy általa jegyzőkönyvbe felvett) panasz kezelésére vállal kötelezettséget.

# A Vendég kötelességei

* 1. A megállapodás szerinti díj megfizetése: a visszaigazolásban rögzített határidőig, vagy a korábban megjelölt esedékességig.
	2. A Vendégek által szálláshelyre behozott olyan elektromos készülékek üzembe helyezése előtt, melyek nem tartoznak a megszokott utazási szükségletek közé, ki kell kérni a Szolgáltató hozzájárulását.
	3. A szemetet a szobákból a folyón elhelyezett szemétgyűjtő edényekbe köteles a Vendég időközönként kidobni, mert szolgáltató nem zavarja napi takarítással a bérlőket, csak a házirendben meghatározott időszak letelte után. Az apartmanból, illetve az épületből bútorokat, felszerelési tárgyakat, eszközöket… stb. kivinni, áthelyezni nem lehet.
	4. Az apartman területén lévő eszközöket, berendezéseket a Vendég kizárólag saját felelősségére, használhatja, a szokásos használati/kezelési útmutatókban leírtak kötelező érvényű betartása mellett.
	5. A nemdohányzók védelméről szóló 1999. évi XLII. törvény végrehajtása értelmében az apartman, a szobák illetve a hozzá kapcsolódó étterem rész nemdohányzó létesítmény. Ennek értelmében az apartman és a szobák zárt helyiségeiben TILOS A DOHÁNYZÁS.
	6. Közösségi területeken, valamint az apartmanhoz tartozó teljes nyílt területen (beleértve a teraszokat, erkélyeket, parkolót, mások zavarása nélkül megengedett a dohányzás, az arra kijelölt területen. A hivatkozott jogszabály betartására vonatkozó kötelességre felhívó jelzéseket a jogszabályban előírt területeken a Szolgáltató elhelyezte. Az apartman alkalmazottai jogosultak a vendégeket, valamint az apartman területén tartózkodó bármely más személyt figyelmeztetni a jogszabály betartására, illetve a jogszerűtlen magatartás abbahagyására. A vendégek, illetve az apartman területén tartózkodó bármely személy köteles a jogszabály betartására, valamint az esetleges felszólítás teljesítésére. Amennyiben bármely vendég vagy az apartman-ház területén tartózkodó egyéb személy jogsértő magatartása miatt a szolgáltatót, vagy a magánszálláshely üzemeltetőjét az illetékes hatóság a hivatkozott jogszabály alapján bírsággal sújtja, úgy a szolgáltató fenntartja magának a jogot, hogy az adott jogsértő magatartást tanúsító személyre a bírság összegét áthárítsa, illetve annak megfizetését tőle követelje.
	7. Tűz esetén a szolgáltatót kell haladéktalanul értesíteni. A Vendégek kötelesek tűz vagy egyéb riasztás esetén az apartmant, illetve az apartman közös rendeltetésű tereit az ott elhelyezett tájékoztató szerint a lehető leghamarabb elhagyni.
	8. Az apartman közös használatú eszközeit, berendezési tárgyait közösen használó Vendégek a rendeltetésellenes használat során bekövetkezett károkozásért egyetemlegesen felelnek.
	9. A Vendég által hozott tűzijátékhoz és egyéb engedélyköteles tevékenységhez a szolgáltató írásos hozzájárulása, továbbá a Vendégek általi hatósági engedélyek beszerzése szükséges.
	10. A Vendég gondoskodik arról, hogy a felelőssége alá tartozó 14 év alatti gyermek csak felnőtt felügyelete mellett tartózkodjon a Szolgáltató apartmanjában és a hozzá kapcsolódó teraszokon, közösségi területen. 10 év alatti gyermekeket nem fogadunk a szálláshelyen.
	11. A Vendégnek az őt ért kárt azonnal jelentenie kell a Szolgáltatónál, és minden szükséges adatot rendelkezésére kell bocsátania, amely a káreset körülményeinek tisztázásához, esetleg a rendőrségi jegyzőkönyv felvételéhez/rendőrségi eljáráshoz szükséges.
	12. A Vendég kifejezetten tudomásul veszi, hogy a szálláshely közös használatú területein (kivéve a szobák, éttermi mellékhelyiségek) de beleértve a gépkocsi parkolót és a szálláshely földszintjén működő étteremhez közvetlenül tartozó külső területeket, vagyonvédelmi okokból zártláncú kamerarendszert üzemeltet, melynek felvételei a vonatkozó jogszabályi előírások alapján megőrzésre, majd törlésre kerülnek.
	13. A Vendégek kötelesek a szálláshely épületét és annak közvetlen környezetét rendeltetésszerűen és a többi vendég, illetve látogató szükségtelen zavarása nélkül használni.
	14. Elutazáskor a Vendég köteles a szobakártyát, az épület kulcsát és amennyiben kapott ilyet, a reggeliző kártyát a szolgáltatónak vagy megbízottjának átadni. (Általában ezzel a kijelentkezési procedúrával az üzletvezető foglalkozik, aki a földszinti bárban megtalálható) Ennek elmulasztása, illetve a kártya elvesztése vagy megsemmisülése esetén a Szolgáltató jogosult az adott kártya után kártérítési díjat felszámítani, melyet a Vendég távozáskor köteles megfizetni.

# Állatok behozatala

* 1. Háziállatot az behozatala a szálláshely területére nem megengedett.

# A Szolgáltató jogai

* 1. Amennyiben a Vendég az igénybevett, vagy a Szerződésben megrendelt, de igénybe nem vett kötbérköteles szolgáltatások díjának megfizetésére vonatkozó kötelezettségének nem tesz eleget, a Szolgáltatót követelései biztosítására zálogjog illeti meg a Vendégnek azon személyes tulajdontárgyain, amelyeket a szálláshelyre magával vitt.
	2. Amennyiben a Vendég az igénybevett vagy megrendelt, de igénybe nem vett kötbérköteles (térítésköteles) szolgáltatások díjának megfizetésére vonatkozó kötelezettségének nem tesz eleget, úgy a Szolgáltatót követelései biztosítására a magyar Polgári Törvénykönyv szerint zálogjog illeti meg a Vendég azon személyes tulajdonú tárgyain, melyeket az apartmanba magával vitt. Erre a zálogjogra a bérbeadó zálogjogának szabályát kell megfelelően alkalmazni. A Szolgáltató mindaddig, amíg a zálogjoga fennáll, megakadályozhatja a zálogjoggal terhelt vagyontárgyak elszállítását. Amennyiben a zálogként igénybe vett tárgy a Vendég tulajdonában álló gépjármű, annak zálogtárgyként való visszatartása kizárólag a zálogtárgyra vonatkozik, semmiképpen sem a Vendég vagy a vele együtt utazók személyes mozgási szabadságának korlátozására. A személyek minden egyéb korlátozás nélkül elhagyhatják az apartmant és annak területét.

# A Szolgáltató kötelezettségei

* 1. A szerződés alapján megrendelt szállás és egyéb szolgáltatások az érvényes előírások, szolgáltatás standardok szerinti teljesítése.
	2. A Vendég írásos panaszának kivizsgálása és a probléma kezeléséhez szükséges lépések megtétele, azok írásban történő rögzítése.
	3. A szálláshely területén, valamint a teraszokon Vendégeink nyugalma érdekében 22.00 órát követő időszakban hangoskodni tilos, beleértve az apartman belső tereiben történő zavaró hangerejű televíziózást, zenehallgatást, valamint más területeken történő hangos zenélést, tárasági hangos beszélgetést is.

# Panaszkezelés általános szabályai

* 1. Amennyiben a Vendég az Fgytv. rendelkezései szerint fogyasztónak minősül, a Honlap és a Szolgáltató által nyújtott szolgáltatásokkal kapcsolatos fogyasztói kifogásokat a Szolgáltató elérhetőségein terjeszthet elő írásban, elektronikusan vagy szóban, azzal, hogy szóbeli panasz esetén kizárólag azt munkaidőben lehetséges megtenni.
	2. Bármilyen panasz esetén a Szolgáltató az Fgytv. rendelkezései alapján jár el, így a hatályos jogszabályok értelmében a szóbeli panaszt azonnal kivizsgálásra kerül, és szükség szerint orvosolásra is, amennyiben a panasz jellege ezt megengedi. Ha a panasz kezelésével Vendég nem ért egyet, vagy a panasz azonnali kivizsgálása nem lehetséges, akkor a panaszról és az azzal kapcsolatos álláspontról haladéktalanul jegyzőkönyv készül és annak egy másolati példánya személyesen közölt szóbeli panasz esetén helyben átadásra kerül Vendég részére.
	3. A Szolgáltató címünkre vagy e-mail elérhetőségére megküldött panasz esetén az írásbeli panaszt a beérkezését követő harminc napon belül a Szolgáltató megvizsgálja és érdemben megválaszolja, továbbá intézkedik arról, hogy a válasz eljusson Vendéghez. Ha a panasz elutasításra kerül, a Szolgáltató az álláspontjáról az elutasításra vonatkozó érdemi válaszában, indokolással együtt tájékoztatja Vendéget. A panaszról felvett jegyzőkönyvet és a válasz másolati példányát a Szolgáltató három évig megőrzi.
	4. Amennyiben a fennálló fogyasztói jogvita nem rendeződik a tárgyalások során, úgy Vendég jogosult alábbi jogérvényesítési lehetőségeket igénybe venni:
* Panasztétel a fogyasztóvédelmi hatóságoknál: Amennyiben Felhasználó a fogyasztói jogai megsértését észleli, jogosult panasszal fordulni a lakóhelye vagy tartózkodási helye szerint illetékes fogyasztóvédelmi Hatósághoz. A panasz elbírálását követően a hatóság dönt a fogyasztóvédelmi eljárás lefolytatásáról. A hatáskörrel és illetékességgel rendelkező hatóságok listája és elérhetőségei a http://jarasinfo.gov.hu holnapon érhetők el.
* Békéltető testület: A Honlapon valamint a ténylegesen elérhető szolgáltatás minőségével, biztonságosságával, valamint foglalással megvalósuló Egyedi Szerződés megkötésével és teljesítésével kapcsolatos fogyasztói jogvita bíróságon kívüli, békés rendezése céljából a Vendég eljárást kezdeményezhet a lakóhelye vagy tartózkodási helye szerint illetékes békéltető testületnél, illetve fordulhat Szolgáltató székhelye szerint illetékes szakmai kamara mellett működő békéltető testülethez. Békéltető testületre vonatkozó szabályok alkalmazásában fogyasztónak minősül a külön törvény szerinti civil szervezet, egyház, társasház, lakásszövetkezet, mikro-, kis- és középvállalkozás is, aki árut vesz, rendel, kap, használ, igénybe vesz, vagy az áruval kapcsolatos kereskedelmi kommunikáció, ajánlat címzettje. Felhasználó jogosult a lakóhelye vagy tartózkodási helye alapján bármely békéltető testülethez jogosult fordulni a fogyasztói jogvita rendezése érdekében. Az illetékes békéltető testületek elérhetőségei megtalálhatóak a <https://bekeltetes.hu/udvozlo?id=testuletek> honlapon. A Szolgáltató köteles a békéltető testületi eljárásokban részt venni és együttműködni Felhasználóval. Jelen pont értelmében együttműködésnek minősül a válaszirat küldése is. Amennyiben Vendég a fogyasztói jogvitát online szeretné lefolytatni és rendezni, azt megteheti a http://ec.europa.eu/odr alatt található online vitarendezési platformon keresztül.
* Bírósági eljárás: A Vendég jogosult a fogyasztói jogvitából származó követeléseinek bíróság előtti érvényesítésére polgári eljárás keretében a Ptk., valamint a Polgári Perrendtartásról szóló 2016. évi CXXX. törvény rendelkezései szerint.

# A Vendég betegsége, halála

* 1. Amennyiben a szállás-szolgáltatás igénybevételének időtartama alatt a Vendég megbetegszik, és maga nem képes saját érdekében eljárni, a Szolgáltató orvosi segítséget nem köteles felajánlani. A Vendég betegsége/halála esetén a Szolgáltató költségkompenzációra tarthat igényt a beteg/elhunyt hozzátartozója, örököse, illetőleg a számlafizetője részéről, az esetleges eljárási költségek, az elhalálozást megelőzően igénybevett szolgáltatások ellenértékének, és a betegség/haláleset kapcsán a felszerelésekben, berendezési tárgyakban keletkezett esetleges károk tekintetében.

# Az adatkezelés biztonsága

* 1. A Szolgáltató harmadik fél részére személyes adatokat nem ad ki, csak az érintett előzetes és kifejezett hozzájárulása alapján. A Vendég hozzájárul ahhoz, hogy személyes adatait a Szolgáltató megfelelőképpen kezelje.
	2. A Vendég tudomásul veszi, hogy a Szolgáltató törvényi felhatalmazás alapján köteles a megkereső hatóság részére személyes adatot kiadni, amennyiben annak törvényi feltételei fennállnak. A törvényen, hatósági vagy bírósági határozaton alapuló adatszolgáltatással szemben a Vendég nem emelhet kifogást.

# A Szolgáltató kártérítési felelőssége

* 1. A Szolgáltató a szálláshely szobáiban található széfjében elhelyezett vagyontárgyakért felelősséget nem vállal.
	2. A Szolgáltató felelőssége nem terjed ki azokra a káreseményekre sem, amelyek elháríthatatlan ok miatt következtek be, vagy azokat a Vendég maga okozta.
	3. Értéktárgyakért, értékpapírokért és készpénzért a Szolgáltató csak akkor felelős, ha a dolgot megőrzésre kifejezetten átvette, vagy a kár olyan okból következett be, amelyért az általános szabályok szerint felelősséggel tartozik. Ebben az esetben a bizonyítás a Vendéget terheli.
	4. Nem felel továbbá a Szolgáltató a nem rendeltetésszerű használatból eredő károkért.

# Titoktartás

* 1. A Szolgáltató a Szerződésben foglalt kötelezettsége teljesítése során köteles a személyes adatok védelméről és a közérdekű adatok nyilvánosságáról szóló törvény szabályainak megfelelően eljárni.

# Vis major

* 1. Azon ok, vagy körülmény (például; háború, tűz, árvíz, időjárásbeli viszontagság, áramhiány, sztrájk bekövetkezése), amely felett a fél nem bír ellenőrzéssel (vis major), bármely felet felmentik a Szerződésből eredő kötelességeik teljesítése alól, amíg ezen ok vagy körülmény fennáll.

# A teljesítés helye és a felek jogviszonyában alkalmazandó jog, eljáró bíróság

* 1. A teljesítés helye az a hely, ahol az elszállásoló panzió található.
	2. Valamennyi az elszállásolási szerződésből eredő vitával kapcsolatban a felek kikötik a Szolgáltató székhelye szerinti bíróság kizárólagos illetékességét.
	3. A Szolgáltató és a Vendég közötti jogviszonyra a magyar jogszabályok rendelkezései az irányadóak.
	4. A személyes adatok védelméhez, valamint a közérdekű és a közérdekből nyilvános adatok megismeréséhez való jog érvényesülésének ellenőrzésére és ezek elősegítésére jogosult szerv:

|  |  |
| --- | --- |
| **Hivatalos név:** | Nemzeti Adatvédelmi és Információszabadság Hatóság (NAIH) |
| **Postai cím:**  | 1363 Budapest, Pf. 9. |
| **Telefonszám:** | +3613911400  |
| **Email:**  | ugyfelszolgalat@naih.hu |
| **Weboldal:** | [www.naih.hu](http://www.naih.hu/) |

# A honlapunk látogatóinak adatai

* 1. A Szolgáltató az általa üzemeltetett weboldal látogatásakor sem a felhasználó IP címét, sem más személyes adatot nem rögzít. A weblap látogatása során szabadon és név nélkül biztosított a keresés. A Szolgáltató a név nélküli internetes látogatást kizárólag statisztikai célokra használja fel, internetes megjelenése optimalizálására, a rendszer biztonságának növelésére, a rögzített adatok nem tartalmaznak semminemű személyes adatot.
	2. A Szolgáltató a Felhasználókra vonatkozó valamennyi adatot és tényt bizalmasan kezel, azokat kizárólag saját kutatás, statisztika készítéséhez használja fel.
	3. A Szolgáltató nem vállalja a felelősséget a már törölt, de az internetes keresőprogramok közreműködésével mégis archiválásra került, korábbi oldalaiért. Ezek eltávolításáról a keresőoldal működtetőjének kell gondoskodni.

# Adatvédelmi nyilatkozat

* 1. A Szolgáltató tevékenysége során kiemelten fontosnak tartja a személyes adatok védelmét. A rendelkezésére bocsátott személyes adatokat minden esetben a hatályos jogszabályoknak eleget téve kezeli, gondoskodik azok biztonságáról, megteszi azokat a technikai és szervezési intézkedéseket, valamint kialakítja azokat az eljárási szabályokat, amelyek a vonatkozó jogszabályok betartásához szükségesek. A Szolgáltató tevékenysége során a felhasználók adatait a Szolgáltató az Adatvédelmi törvény értelmében kizárólag szerződéskötési, számlázási, valamint saját reklámcéljaira használja fel.
	2. A Szolgáltató a részére átadott vagy más módon a Szolgáltató tudomására hozott, vagy bármely egyéb módon a Szolgáltató tudomására jutott személyes adatokat az irányadó hatályos jogszabályokban foglalt rendelkezéseknek megfelelően, azokkal összhangban, bizalmasan az Adatkezelési tájékoztató szerint kezeli, továbbá gondoskodik azok biztonságáról és megteszi mindazokat a technikai és szervezési intézkedéseket, valamint kialakítja azokat az eljárási szabályokat, amelyeket az irányadó jogszabályok, így különösen a GDPR, valamint kiegészítetten az Infotv. számára előírnak. A Szolgáltató a személyes adatokat kizárólag az adatkezelés céljának elérése érdekében, és kizárólag csak a szükséges mértékben és ideig kezeli.
	3. Az adatkezeléssel kapcsolatos részletes információkat a Szolgáltató Adatkezelési Tájékoztatója tartalmazza, amely mindenkor elérhető a Honlapon.

A szállás-szolgáltatási szerződés megkötése esetén Ön elfogadja, hogy elolvasta és megértette a fenti feltételeket és szabályokat, és egyetért az azokban foglaltakkal. Az ÁSZF a későbbiek során módosulhat, mely módosítást a Szolgáltató az apartmanján, illetve honlapján tüntet fel.

Siófok, 2025. július 1.